– Voi tulla ongelmia esimerkiksi opiskelu- tai työpaikan suhteen. Ja sitten kaiken huippu on se, että jos jää kiinni käyttörikoksesta, niin se voi johtaa siihen, että ajokortti menee. Ja varsinkin jos on henkilö, joka käyttää autoa ammatissaan niin se on aika katastrofaalista, sanoo Larmela.

– Me ollaan huolissamme siitä, että asenne kannabista kohtaan on myönteisempää. Me kuitenkin näemme sen, että hoitoon hakeudutaan kannabiksen käytön vuoksi ja näitä henkilöitä on koko ajan enemmän. Tiedämme sen, että Suomi on sekakäytön suurmaa. Eli vaikka kannabis laillistettaisiin, se ei olisi verrannollinen minkään muun päihteiden käytön kanssa. Alkoholin käyttö ei laskisi vaan kannabis olisi yksi päihde lisää, sanoo Vainikka.